# data[].attributes.body
Rippikoulun jälkeen sinua kutsutaan osallistumaan seurakunnan toimintaan sekä osallistujana että vapaaehtoisena vastuunkantajana!

Torstain nuortenilta Meilahden kirkolla klo 17.00 - 21.00

Nuortenilloissa on välillä erilaisia teemoja. Yhteistä jokaisella illalla on kuitenkin kuulumisten vaihto, vapaa hengailu, kahvittelu ja iltahartaus.

Nuortenilloissa on tarjolla kahvia, teetä, pientä purtavaa ja hengellistä evästä. Illoissa on aina paikalla joku nuorisotiimin työntekijä.

Raamis klo 17-20 Kerhiksellä (Jalavatie 6b) Meilahden kirkolla.

Joka kausi eri aihe. Luemme yhdessä raamattua klo 18-19 välillä. Muuten vapaata hengailua. 1 kerta kuussa.

Lisätiedot instagramista tai Hannalta hanna.ikaheimo(a)evl.fi sekä p. 050 472 7250

Unction tiistai klo 17-20 Kerhiksellä (Jalavatie 6b) Meilahden kirkolla.

2008 syntyneille - 22-vuotiaille. Ilta niille jotka ovat jo nuortenillassa vanhimpia, mutteivat koe nuorten aikuisten toimitaa vielä omakseen. 1-2 kertaa kuussa.

Lisätiedot instagramista tai Johannalta johanna.rantala-cenamor(a)evl.fi sekä p. 050 407 1981

Kirkkoyö

11.-12.9.2026

Löydät meidät täältä:

Tämän linkin kautta löydät lisätietoa Töölön nuorisotyön koulutuksista ja tapahtumista. Muista myös seurakunnan nettisivut.

Instagramissa: @toolonuoret

Snapchatissä:

Hanna Ikäheimo @hannatooloevl

Johanna Rantala-Cenamor @johannatooloevl

# data[].attributes.body
Isoskoulutus on tarkoitettu rippikoulun

käyneille nuorille ja se kestää yhden lukuvuoden.

Koulutuksessa opitaan monenlaisia taitoja tulevia isostehtäviä sekä omaa elämää varten. Siinä sivussa tutustutaan uusiin ihmisiin, sekä pidetään hauskaa. Siellä käydään läpi ihmissuhde- ja vuorovaikutustaitoja, harjoitellaan ryhmänohjaamista ja leikittämistä.  Lisäksi syvennytään myös raamisten pitämiseen ja opetellaan suunnittelemaan ja toteuttamaan hartauksia, sekä jumalanpalveluksia.

Isoskoulutuksen kokonaisuus koostuu syksyn ja alku kevään iltakokoontumisista (1 op), sekä kevään isosviikonlopuista/leiristä (1 op) ja oman rippikouluryhmän mukana kulkemisesta (1 op). Kaikki isoskoulutuksen käyneet ja isostoiminnassa mukana olevat voivat hakea isosiksi rippikoululeireille. Osa isoskoulutuksen iltakokoontumisista on yhteisiä kerhonohjaajakoulututettavien kanssa, joten halutessasi voit osallistua molempiin koulutuksiin!

Joissain toisen asteen oppilaitoksissa seurakunnan

koulutuksista ja vapaaehtoistehtävissä toimimisesta voi saada opintopisteitä!

Lisätietoja Hannalta, hanna.ikaheimo(a)evl.fi tai puh. 050 472 7250

Ilmoittaudu mukaan isoskoulutukseen tämän linkin kautta.

# data[].attributes.body
Kerhot ovat yksi tärkeä osa Töölön seurakunnan kouluikäisten lasten toimintaa.

Kerhonohjaajakoulutuksen käymällä saa kokemuksia siitä, miten ryhmää ohjataan, miten kerhoa pidetään ja mitä kaikkea kerhonohjaamiseen kuuluu. Sinulla on mahdollisuus ohjata oman kiinnostuksesi mukaisesti esimerkiksi näytelmä-, liikunta-, kokki- ja kädentaitokerhoa. Kerhon ohjaamisesta maksetaan palkkiota 8€/h.

Kerhonohjaajina toimivat ensisijaisesti rippikoulun ja kerhonohjaajakoulutuksen suorittaneet nuoret.

Kerhonohjaajakoulutuksella ja isoskoulutuksella on yhteisiä koulutuskertoja, sekä kerhonohjaajilla vielä omat erilliset koulutuskerrat, joissa tarkastellaan ryhmänohjaamista vähän pienempien lasten näkökulmasta. Voit siis halutessasi osallistua sekä isos- että kerhonohjaajakoulutukseen!

Syyskausi pitää sisällään kerhonohjauksen "teoriakoulutusta" ja käytännön harjoittelua kerhoissa. Kevätkaudella on mahdollisuus aloittaa kerhon vetäminen mikäli koulutus on suoritettu syksyn aikana.

Ilmoittaudu mukaan kerhonohjaajakoulutukseen tämän linkin kautta.

# data[].attributes.body
Kun olet toiminut isosena kahtena kesänä sinulla on mahdollisuus hakeutua apulaisohjaajan tehtävään Töölön seurakunnan rippikouluissa.

Apulaisohjaaja toimii linkkinä rippikoulun ohjaajien ja isosten välillä. Hänen tärkein tehtävänsä on toimia isosten työn tukena ja ohjaajana. Apulaisohjaaja huolehtii siitä, että isosten hartaudet, iltaohjelmat ja muut vastuut tulee suunniteltua ja valmisteltua ajoissa. Tarvittaessa hän toimii myös isosen paikkaajana esimerkiksi sairastapauksessa ja toteuttaa muita rippikoulutiimin kanssa sovittuja tehtäviä.

Apparin tehtävässä ei edellytetä 18 vuoden ikää.

Tehtävässä toimimisesta saa 200€ palkkion.

Koulutus toteutuu Meilahden kirkolla

Huom! Appari ja Yövalvoja koulutuksissa on tunnin yhteinen osuus. Jos täytät molempien koulutusten vaatimukset voit osallistua vaikka molempiin.

Lisäksi keväällä on parin tunnin lisäkoulutushetki heille jotka on valittu tehtäviin.

Lisätietoja Hannalta, hanna.ikaheimo(a)evl.fi tai puh. 050 472 7250

Ilmoittaudu mukaan apulaisohjaajakoulutukseen tämän linkin kautta.

# data[].attributes.body
Isosena tai apparina toimimisen jälkeen sinulla on mahdollisuus hakeutua yövalvojan tehtävään Töölön seurakunnan rippikouluissa.

Yövalvojat huolehtivat ensisijaisesti rippikoululeirin yörauhan toteutumisesta. Tarvittaessa he toteuttavat myös muita rippikoulutiimin kanssa sovittuja tehtäviä, jotka ajoittuvat iltapäivään tai iltaan.

Yövalvojan tehtävässä edellytetään 18 vuoden ikää.

Tehtävässä toimimisesta saa 200€ palkkion.

Koulutus toteutuu Meilahden kirkolla

Huom! Appari ja Yövalvoja koulutuksissa on tunnin yhteinen osuus. Jos täytät molempien koulutusten vaatimukset voit osallistua vaikka molempiin.

Lisäksi keväällä on parin tunnin lisäkoulutushetki heille jotka on valittu tehtäviin.

Lisätietoja Hannalta, hanna.ikaheimo(a)evl.fi tai puh. 050 472 7250

Ilmoittaudu mukaan yövalvojakoulutukseen tämän linkin kautta.

# data[].attributes.body
Oletko jo käynyt isoskoulutuksen? Haluatko tulla kouluttamaan uusia isosia? Jos vastasit näihin kyllä niin täytä tietosi tämän linkin kautta.

Hanna lisää sinut viimeistään elokuussa vanhojen isosten whatsapp- ryhmään.